open-index/open-wikipedia-markdown huggingface dataset:
Բաց աշխարհ (համակարգչային խաղ)

**Բաց աշխարհ** (), համակարգչային խաղերի տեսքի կազմության մակարդակ, որը համակարգչային խաղը խաղացողին թույլ է տալիս ազատ տեղաշարժվել խաղի աշխարհով և ցանկացած պահի ինքնուրույն ընտրել, թե երբ և որտեղ է նա ցանկանում գնալ։ Խաղացողի համար խաղում նպատակներից մեկը կամ հենց գլխավոր նպատակն է համարվում համակարգչային խաղի աշխարհի ուսումնասիրումը՝ նոր և հետաքրքիր վայրերի բացահայտումը։

Բաց աշխարհն մակարդակ կամ խաղի ամբողջ աշխարհ է, որը մշակողների կողմից տրված է որպես բաց տարածություն, որտեղ մի կետից մյուսը կարելի է հասնել բազմաթիվ տարբեր ճանապարհներով, այլ ոչ թե մեկ առանձին ճանապարհով, ինչպես տրվում է սահմանափակված աշխարհով խաղերում։ Որոշ խաղեր կարող են իրենց մեջ ներառել ինչպես սահմանափակված խաղերի ավանդական մակարդակներ, այնպես էլ մակարդակներ, որոնք բնորոշ են բաց աշխարհով օժտված աշխարհներին։ Բաց աշխարհային խաղը մեծ մասամբ տանում է խաղացողին դեպի խաղային աշխարհի ուսումմասիրման։ Որոշ խաղերում բաց աշխարհն ստեղծված է իրականում գոյություն ունեցող քաղաքի կամ թաղամասի հիման վրա. օրինակ Grand Theft Auto V խաղի Լոս-Սանտոս հորինված քաղաքի աշխարհագրությունը հիմնված է Լոս Անջելես քաղաքի աշխարհագրության վրա։

Ինչպես սահմանափակված խաղային աշխարհները, այնպես էլ բաց աշխարհային խաղերի մակարդակները ստեղծվում է մեխանիկորեն՝ խաղի դիզայներների կողմից։ Գոյություն ունի նաև մեկ այլ պրոցեդուրային գեներացիայի տեսակը, որը ստեղծում է խաղային աշխարհը ոչ թե մեխանիկորեն, այլ ավտոմատ կերպով, որը հիմնված է ավելի վաղ սահմանված ալգորիթմների վրա։ Այս մոտեցումը թույլ է տալիս ստեղծել պոտենցիալ կերպով չսահմանափակված չափերով բաց աշխարհներ։

## Ծանոթագրություններ

Կատեգորիա:Համակարգչային խաղերի ժանրեր
Կատեգորիա:Համակարգչային խաղերի մեխանիզմներ
Ռուսլան Բասիև

**Ռուսլան Բասիև** (, ), ռուս և հայ ազատ ոճի ըմբիշ, Աշխարհի (2006) և Եվրոպայի առաջնությունների մրցանակակիր (2009), Հայաստանի բազմակի չեմպիոն, Հայաստանի ազատ ոճի ըմբշամարտի միջազգային կարգի սպորտի վարպետ։

## Կենսագրություն
Ռուսլան Բասիևը ծնվել է 1979 թվականի հունիսի 20-ին։ Ազատ ոճի ըմբշամարտով սկսել է զբաղվել 1995 թվականին՝ Ասլան Գավարաևի ղեկավարությամբ։ 2005 թվականին դարձել է Կրասնոդարում տեղի ունեցած Ռուսաստանի առաջնության բրոնզե մեդալակիր։ 2006 թվականին ընդգրկվել է Հայաստանի ազատ ոճի ըմբշամարտի հավաքականի կազմի մեջ և նույն թվականին էլ դարձել Գուանչժոուի աշխարհի առաջնության բրոնզե մեդալակիր։ 2009 թվականին Վիլնյուսում տեղի ունեցած Եվրոպայի առաջնությունում դարձել է արծաթե մեդալակիր։ 2010 թվականին Սպահանում տեղի ունեցած «Թախտի գավաթ» միջազգային մրցաշարում գրավել է երկրորդ տեղը։ 2012 թվականին, երբ Ռուսլան Բասիևը չկարողացավ Լոնդոնի օլիմպիական խաղերում մրցանակի արժանանալ, Հայաստանի հավաքականի գլխավոր մարզիչ Արայիկ Բաղդադյանը հայտարարեց, որ Ռուսլանն այլևս հավաքականի կազմում հանդես չի գա։

## Մարզական ձեռքբերումներ
* Հայաստանի երկակի չեմպիոն (2010, 2011)
* Հովհաննես Սահակյանի անվան միջազգային մրցաշարի հաղթող (2009, (Խարկով))։

## Ծանոթագրություններ

## Արտաքին հղումներ
* Հայ ըմբիշները Բուլղարիայում երկու ոսկե մեդալ են նվաճել

Կատեգորիա:Հայ ըմբշամարտիկներ
Կատեգորիա:Ռուս ըմբշամարտիկներ
Կատեգորիա:Ըմբշամարտի աշխարհի առաջնության մեդալակիրներ
Մայքլ Բի Ջորդան

**Մայքլ Բակարի Ջորդան** (, ), ամերիկացի դերասան։

## Կյանքը և կարիերան
### 1987-2011: Վաղ կյանք և կարիերայի սկիզբ
Մայքլ Բակարի Ջորդանը ծնվել է 1987 թվականի փետրվարի 9-ին Կալիֆորնիա նահանգի Սանտա Անա քաղաքում։ Նա Մայքլ Ջորդանի և Դոնա Դեյվի երեք երեխաների մեկն է։ Ունի ավագ քույր՝ Ջամիլան, և կրտսեր եղբայր՝ Խալիդը։ Նա սովորել է Նյու Ջերսի նահանգի Նյուարկ քաղաքում գտնվող արվեստի ավագ դպրոցում, որտեղ նաև խաղացել է բասկետբոլային թիմում։

Ջորդանը իր կարիերան սկսել է որպես մոդել՝ նկարահանվելով այնպիսի ընկերությունների գովազդներում, որոնցից են՝ Modell's Sporting Goods և Toys "R" Us: Նա իր դերասանական կարիերան սկսել է 1999 թվականին՝ ստանալով փոքրիկ դերեր «Քոսբի» և «Սոպրանոներ» հեռուստասերիալներում։ 2001 թվականին նա նկարահանվեց «Հարդբոլ» ֆիլմում, իսկ հետագայում նկարահանվեց այնպիսի հայտնի հեռուստասերիալներում, որոնցից են՝ «Մետաղալար» (2002), «Իմ բոլոր երեխաները» (2003-2006), «Ուրբաթ երեկոյի լույսերը» (2009-2011), «Ծնողներ» (2010-2011) և այլն։

### 2012-ներկա։ Ճանաչում և հաջողություն
2012 թվականին Ջորդանը ստացավ իր առաջին գլխավոր դերը «Ֆրութվեյլ կայարան» ֆիլմում, որի պրեմիերան կայացավ հաջորդ տարի։ 2015 թվականին էկրան բարձրացավ Սիլվեստր Ստալոնեի մասնակցությամբ «Քրիդ» սպորտային դրաման, որտեղ Ջորդանը մարմնավորում է գլխավոր հերոս Ադոնիս Քրիդին։ Նա արժանացավ կինոքննադատների բարձր գնահատականին այդ ֆիլում նկարահանվելու շնորհիվ, ինչպես նաև ստացավ «Լավագույն դերասան» մրցանակը մի քանի մրցանակաբաշխություններում։ 2018 թվականին կայացավ սուպերհերոսների մասին պատմող «Սև հովազ» ֆիլմի պրեմիերան, որտեղ Ջորդանը մարմնավորում է Էրիկ Քիլմոնգերին։

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Հոլիվուդյան փառքի ծառուղի
Հավասարաչափ տեմպերացված լարվածք

մինի
thumb|300px|
**Հավասարաչափ տեմպերացված լարվածք** (), լարվածք, որում օկտավան բաժանվում է 12 հավասար կիսատոների, տվյալ լարվածքում պյութագորասյան կոմման հավասարապես բաժանված օկտավայի մեջ մտնող 12 հնչյունների միջև, որի հետևանքով 12-րդ կվինտան դեպի վեր՝ սի դիեզը, իսկ դեպի վար՝ ռե դուբլ-բեմոլը համընկնում են դո-ի հետ, համընկնում են նաև բոլոր դիատոնիկ և խրոմատիկ կիսատոներն, այսինքն՝ բոլոր էնհարմոնիկ հնչյունները (ֆա-ֆա դիեզը և ֆա-սոլ բեմոլը հավասար կիսատոներ են, որովհետև այդ լարվածքում ֆա դիեզը էնհարմոնիկորեն հավասար է սոլ բեմոլին)։

Հավասարաչափ տեմպերացված լարվածքում բոլոր նույնանուն ինտերվալները (բոլոր մեծ տերցիաները կամ բոլոր փոքր սեքստաները) հավասար են։ Հավասարաչափ տեմպերացված լարվածքում միայն օկտավան է լարված մաքուր, այսինքն այնպես, ինչպես բնական ձայնաշարում, իսկ մնացած բոլոր ինտերվալները «տեմպերացված» են, այսինքն՝ աննշան փոքրացված կամ մեծացված են (օրինակ բոլոր կվինտաները փոքրացված են ամբողջ տոնի 1/108 մասով, իսկ կվարտաները նույնքան մեծացված են), բոլոր տեմպեացված հնչյուններն այնքան քիչ են տարբերվում բնականներից, որ նույնիսկ լավ լսողություն ունեցողների համար աննկատելի են և երաժշտական տեսակետից՝ միանգամայն ընդունելի։

Հնչյունների այդ աննշան անճշտությունների փոխարեն Հավասարաչափ տեմպերացված լարվածն անսպառ հնարավորությւոններ է բացել երաժշտական արվեստի զարգացման ու ծաղկման համար, որի հետևանքով լայն տարածում է գտել և հաստատվել որպես ժամանակակից մասնագիտական երաժշտության առավել կատարյալ ու միակ լարվածքը։

## [[Երաժշտական ձայն]]ի [[հաճախություն]]ների հաշվարկ
Բանաձևից օգտվելով՝ կարելի է մաթեմատիկորեն հաշվարկել ամբողջ ձայնաշարի հաճախականությունը։

:  f(i) = f_0 \cdot 2^{i/12} ,

որտեղ *f<sub>0</sub>* — Կամերտոնի հաճախությունն է (օրինակ լյա 440&nbsp;Hz), а *i* — ինտերվալում կիսատոների քանակը, տարբերությունը ձայնային ստանդարտից *f<sub>0</sub>*.

Հաճախականությունների նման հաշվարկի հերթականությունը ձևավորում է երկրաչափական պրոգրեսիա։

: օրինակ, կարելի է հաշվարկել ամբողջ տոնի ձայնի հաճախությունը (2 կիսատոն) լյա-սոլ նոտայի կամերտոնից ցածր.
:  i=-2 
:  f(-2) = 440\,\mathrm{Hz} \cdot 2^{-2/12} \approx {391,995}\,\mathrm{Hz} 

: եթե մենք պետք է հաշվարկենք սոլ նոտան, բայց մեկ օկտավա բարձր (12 կիսատոն).
:  i=12-2=10
:  f(10) = 440\,\mathrm{Hz} \cdot 2^{10/12} \approx {783,991}\,\mathrm{Hz} 

Աղյուսակը ցույց է տալիս հավասարաչափ տեմպերացված լարվածքի ինտերվալների տարբերությունը բնականներից։

## Տես նաև
* Կիսատոն
* Երաժշտական ձայնագիտություն
## Ծանոթագրություններ

Կատեգորիա:Երաժշտական ձայնագիտություն
Կատեգորիա:Երաժշտության տեսություն
Շրիդևի

**Շրիդևի** (հինդի` श्री देवी, իրական անունը` Շրի Ամմա Յանգեր Այյապան, ), հնդիկ դերասանուհի և պրոդյուսեր։ Նկարահանվել է հինդի, թամիլերեն, տելուգու և մալայալամ լեզուներով մոտ 265 ֆիլմերում։ Պարգևատրվել է կառավարական Պադմա Շրի պարգևով (2013 թ.) և Filmfare Awards մրցանակներով։

## Կենսագրություն
Շրիդևին ծնվել է փաստաբանի ընտանիքում։ Նրա մայրենի լեզուն թամիլերենն է։ Ունի մեկ հարազատ քույր և հայրական կողմից երկու եղբայր։

Շրիդևին կինոյում նկարահանվել է մանկական տարիներից։ Առաջին մեծ դերը խաղացել է 1976 թվականին նկարահանված «Moondru Mudichu» ֆիլմում, որտեղ նրա խաղընկերներն էին Քամալ Հասանը և Ռաջնիկանտը։ 1983 թվականին Շրիդևին առաջին անգամ «Տխուր պատմություն» ֆիլմի համար ներկայացվել է Filmfare Award մրցանակի։ Հիշարժան են նրա դերակատարումները «Դատավոր Չոուդրին» (1982 թ.), «Արտիստը» (1983 թ.), «Թանկագին ընկեր» (1983 թ.), «Օձային Աստված» (1984 թ.), «Երջանիկ տունը» (1986 թ.), «Կախարդական ադամանդը» (1986 թ.), «Միսթր Հնդկաստան» (1987 թ.), «Հարազատ երեխան» (1987 թ.), «Խարդախը» (1988 թ., առաջին Filmfare Award մրցանակը՝ կանացի լավագույն դերի համար), «Չանդնի» (1988 թ.), «Սիրո ակնթարթ» (1991 թ., երկրորդ Filmfare Award մրցանակը), «Գող Չանդուն» (1992 թ., Նանդի մրցանակ), «Լուսներեսը» (1994 թ.), «Բաժանում» (1997 թ.) և այլ ֆիլմերում։

Ամուսնանալուց հետո Շրիդևին որոշ ժամանակով լքեց կինոնկարահանման հրապարակը, սակայն 2004 թվականին կրկին վերադարձավ։ Նրա խաղընկերներն են եղել Քամալ Հասանը, Ջիտենդրան, Միթհուն Չակրաբորտին, Անիլ Կապուրը, Ամիթաբհ Բաչչանը, Շահրուխ Խանը, Սալման Խանը և ուրիշներ։

## Անձնական կյանքը
Շրիդևին սիրավեպ է ունեցել Միթհուն Չակրաբորտիի հետ և նույնիսկ լուրեր էին պտտվում նրանց գաղտնի ամուսնության մասին։ Սակայն բաժանվել են, երբ Միթհուն Չակրաբորտին հրաժարվել է ամուսնալուծվել իր օրինական կնոջից՝ դերասանուհի Յոգիտա Բալիից։ 1996 թվականին Շրիդևին ամուսնացել է կինոպրոդյուսեր Բոնի Կապուրի հետ, ով հանուն Շրիդևիի լքել է իր առաջին կնոջը։ Ամուսնության ընթացքում Շրիդևին և Բոնի Կապուրը ունեցել են երկու դուստր։

## Մահը
Շրիդևին մահացել է 2018 թվականի փետրվարի 24-ին, Դուբայում գտնվող Jumeirah Emirates Towers հյուրանոցի իր համարի լոգարանում` պատահաբար խեղդվելուց։ Հուղարկավորությունը տեղի է ունեցել Մումբայում։ Դիակիզումից հետո դերասանուհու աճյունը Ռամեշվարամում իջեցվել է ծովը։

## Մասնակի ֆիլմագրությունը

## Ծանոթագրություններ

Կատեգորիա:Կինոպրոդյուսերներ
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Փիթեր Բերգ

**Փիթեր Բերգ** (, ), ամերիկացի կինոդերասան և հեռուստադերասան, կինոռեժիսոր, սցենարիստ և պրոդյուսեր։

## Վաղ տարիներ
Փիթեր Բերգը ծնվել է Ամերիկայի Միացյալ Նահանգների Նյու Յորք նահանգի Նյու Յորք քաղաքում, Սելլի և Լերրի Բերգների ընտանիքում։ Նա ունի կրտսեր քույր, ում անունը Մերի է։ Դպրոցն ավարտելուց հետո ընդունվել է Macalester College St. Paul-ում, որտեղ սովերել է արվեստ և թատրոն։ Քոլեջն ավարտել է 1984 թվականին։

## Կարիերա
1985 թվականին Փիթերը տեղափոխվել է ԱՄՆ-ի Հոլիվուդ քաղաք, որտեղ սկզբում առաջնահերթ աշխատել է արտադրանքի ասիստենտ։ Մեկ տարի անց Փիթերը ստանձնեց իր առաջին դերը The Equalizer ֆիլմում։

1996 թվականին նա Chicago Hope հեռուստասերիալի համար գրել է մի դրվագ։ Հենց այս ֆիլմում նա մի դրվագում դեբյուտել է որպես ռեժիսոր։ Երկու տարի անց, նա նկարահանել է իր առաջին լիամետրաժ «Very Bad Things» կինոֆիլմը։

## Ընտրյալ ֆիլմագրություն
### Դերասանական աշխատանքներ

## Կրիտիկական ընդունելիություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի դերասաններ
Կատեգորիա:Ամերիկացի ռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոարտադրողներ
Կատեգորիա:Ամերիկացի պրոդյուսերներ
Մասրենի Սախոկայի

**Մասրենի Սախոկայի** (), վարդածաղկավորների ընտանիքի, վարդազգիներ ցեղի բույս։
 
## Նկարագրություն
Ցածրաաճ, տերևաթափ թուփ է՝ 0,6-0,8 մ բարձրությամբ։ Փշերն ամուր են, ուղիղ։ Տերևները 5 հատ են (հազվադեպ 7), համարյա մերկ։ Ծաղիկները բաց վարդագույն են։ Բաժակաթերթիկները մեջքի կողմում գեղձապատ են, եզրերը մազմզուկապատ։ Հասունացած հիպանթիումը խոշոր է, ձվաձև, գեղձիկապատ կոթունով։

## Տարածվածություն
Տարածված է Կովկասում։ Մեր հանրապետությունում հանդիպում է Ջանգեզուրում, միջին լեռնային գոտում, չոր լանջերում, թփուտներում։ Արժեքավոր պատվաստակալ է։
## Ծանոթագրություններ

Կատեգորիա:Վարդազգիներ
Պատշգամբ Սենտ-Ադրեսում

**Պատշգամբ Սենտ-Ադրեսում (կտավ)** (), Կլոդ Մոնեի կտավը՝ նկարված 1867 թվականին։ Պահվում է Նյու Յորքի Մետրոպոլիտեն թանգարանում։

## Ստեղծման պատմություն
Կտավը նկարված է այն շրջանում, երբ Մոնեն, կարիքի մեջ լինելով, ստիպված էր լքել Փարիզը և վերադառնալ Սենտ-Ադրեսի հայրական տուն, որը գտնվում է Նորմանդիայում՝ Սենայի գետաբերանին՝ Հավրից 4 կմ հեռավորության վրա։ 1866-1868 թվականներին նկարիչը այնտեղ պարտքով ապրել է իր մորաքույր տիկին Լեկադրի մոտ։ 1867 թվականի հունիսին իր ընկեր Բազիլին ուղղված նամակում նկարիչը գրել է, որ սկսել է մոտ 20 կտավ. «ծովային մի քանի բնապատկեր, այգիների տեսարաններ։ Բացի դրանից՝ ես նկարում եմ առագաստանավերի մրցարշավ Հավրում՝ ափին մեծ բազմությամբ»։ Այդ նույն ժամանակ Մոնեն նկարեց «Լողափ Սենտ-Ադրեսում», «Զբոսանք Սենտ-Ադրեսի բլուրներով», «Առագաստանավերի մրցարշավ Սենտ-Ադրեսում» և ուրիշ նկարներ։

## Սյուժե
Կտավի կոմպոզիցիան ինքնատիպ է. վերին դիտանկյուն և կենտրոնի բացակայություն։ Առաջնային պլանում աջից բազկաթոռին նստած է նկարչի հայրը՝ Ադոլֆը։ Փոքր-ինչ ձախում հանդիսատեսին մեջքով հովանոցի տակ տեղավորվել է մի կին. նա Մոնեի մորաքույր Լեկադրն է կամ Մոնեի քույր Սոֆին։ Նրանց առաջ երիտասարդ մարդու ընկերակցությամբ գտնվում է նկարչի զարմիկ Ժաննա-Մարգարիտան։ Ծովի ընդարձակ մակերևույթը սփռված է ամենատարբեր չափերի առագաստանավերով։ Երկնքի գծի հետ, որը բաժանված է ամպամած և անամպ հատվածների, կոմպոզիցիայի կեսը կազմում է պատշգամբը, որի վրա երևում է վառ թրաշուշանների և հնդկոտեմների խումբը. ընդ որում ամենատարբեր գույներն ընդգծվում են պատշգամբի երկու կողմերում փոքր-ինչ ասիմետրիկ դրված դրոշներով։

## Ոճը
Այս շրջանում Մոնեն դեռ ձգտում էր նկարի խիստ կառուցվածքին. այն հստակ է, բծախնդրորեն մտածված է կոմպոզիցիան և քիչ է հիշեցնում նկարչի՝ ավելի ուշ շրջանի փափուկ, մշուշոտ երանգները։ Մոնեի վրձինն այստեղ այնքան ազատ չէ, ինչպես փարիզյան շրջանի աշխատանքներում. պատշգամբը և ծովը թողնում են սխեմատիզմի, տարօրինակ քարացվածության տպավորություն։ Նկարում երևում են նրա փորձարկումները բազմաթիվ պայծառ գույների հետ։

Այս նկարը փաստում է Մոնեի նկարների վրա արևմտյան արվեստի ազդեցության մասին, որ տարածվել էր Ֆրանսիայում դարի երկրորդ կեսին՝ կապված ճապոնական գրաֆիկական իրեր հավաքել սկսելու հետ։ Նկարիչը ճապոնական արվեստի մեծ երկրպագու էր։

## Գրականություն
* «Գեղարվեստի պատկերասրահ» թերթ, 1-ին թողարկում՝ նվիրված Կլոդ Մոնեին (2004)
* «Իմպրեսիոնիզմ», 2004
* Մետրոպոլիտենի թանգարան, Guide — 248. pp. ISBN 0-87099-710-6
## Ծանոթագրություններ

## Արտաքին հղումներ
* Նկարը Նյու Յորքի Մետրոպոլիտենի թանգարանի բազայում
* Իմպրեսիոնիզմ

Կատեգորիա:Կլոդ Մոնեի նկարներ
Կատեգորիա:1867 նկարներ
Կատեգորիա:Մետրոպոլիտեն թանգարանի նկարներ
Կատեգորիա:Ֆրանսիայի արվեստ
Քոլին Ֆորդ

**Քոլին Ֆորդ** (), ամերիկացի դերասան։

## Կենսագրություն
Քոլին Ֆորդը ծնվել է Նեշվիլում։ Չորս տարեկան հասակում Քոլինը դարձել է մոդել և նկարահանվել գովազդներում։ Հինգ տարեկան հասակում նա առաջին անգամ նկարահանվել է «Քաղցր տուն Ալաբամա» ֆիլմում, Կլինտոնի դերում։ Նկարահանվել է նաև «Տեղափոխված»,«Ջեյնի գիրքը» ֆիլմերում։ 2004 թվականին Քոլինը խաղացել է «Աշխատանք և փառք» ֆիլմում։ 2005 թվականին Անջելինա Ջոլիի և Բրեդ Փիթի հետ լուսանկարվել է «W» ամսագրի համար։ 2008 թվականին խաղացել է «Հինգ չափանիշ» ֆիլմի՝ Նիկի դերում։ Քոլինը ավելի հայտնի դարձավ «Ճանապարհորդ»,«Անձնական պրակտիկա», «Տան մոտ», «Ամերիկյան ընտանիք», «Գերբնական» հեռուստասերիալներից հետո։ 2011 թվականին նա նկարահանվեց «Մենք գնեցինք կենդանաբանական այգի» ֆիլմում։

## Անձնական կյանք
Քոլինը և նրա ընտանիքն ապրում է Կալիֆոռնիա նահանգի՝ Լոս-Անջելեսում։ Երբ նա ազատ է լինում, խաղում է ֆուտբոլ, բասկետբոլ և գոլֆ։ Վերջերս, Քոլինը սկսել է զարգացնել իր սերը՝ պարի և երաժշտության նկատմամբ։

## Ֆիլմագրություն

## Մրցանակներ և նոմինացիաներ

## Ծանոթագրություններ

## Արտաքին հղումներ
* https://instagram.com/colinfordactor/
* 
* Форд, Колин   fandango.com կայքում 
* 
* Հարցազրույց Քոլին Ֆորդի հետ 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Kiss

**Քիս** (), ամերիկյան հարդ ռոք խումբ Նյու Յորքից, որը կազմավորվել է 1973 թվականի հունվարին, Փոլ Սթենլիի և Ջին Սիմոնսի կողմից։ Խումբը հայտնի դարձավ իր զգեստավորման և դիմահարդարման համար, որը նրանց առանձնացնում էր 1970-ականների շատ խմբերից, հետագայում 1980-ականներին խումբը սկսեց ավելի քիչ օգտագործել հատուկ զգեստավորումն ու դիմահարդարումը։ Խմբի անձնակազմը շատ անգամներ է փոփոխության ենթարկվել սակայն հիմանկան անդամներ Փոլ Սթենլին և Ջին Սիմոնսը միշտ եղել են խմբում։

Խումբը վաճառել է ավելի քան 40 միլիոն ալբոմ Ամերիկայի Միացյալ Նահանգներում, և ավելի քան 100 միլիոն ալբոմ ամբողջ աշխարհում, և դարձել է բոլոր ժամանակների ամենաշատ վաճառված արտիստներից մեկը : Խումբն առավել հայտնի է իր նախնական կազմով՝ Փոլ Սթենլի վոկալ, ռիթմ կիթառ, Ջին Սիմոնս բաս կիթառ, վոկալ, Էյս Ֆրեհլի կիթառ, վոկալ և Փիթեր Քրիս հարվածային գործիքներ, վոկալ։ Փիթեր Քրիսը խումբը լքեց 1980 թվականին ձայնագրված «Unmasked» ալբոմից հետո, իսկ Ֆրեհլին 1981 թվականին թողարկված «Music from «The Elder» ալբոմից հետո։ Հետագայում խմբի հիմնական անդամները կրկին միացան 1996 թվականին, որպեսզի կազմակերպեն «Alive» համաշխարհային թուռը։

2014 թվականի ապրիլի 10-ին խումբը ընդգրկվեց Ռոքնռոլի փառքի սրահ։

## Սկավառակագրություն
* «Kiss» (1974)
* «Hotter Than Hell» (1974)
* «Dressed to Kill» (1975)
* «Destroyer» (1976)
* «Rock and Roll Over» (1976)
* «Love Gun» (1977)
* «Gene Simmons» (1978)
* «Ace Frehley» (1978)
* «Peter Criss» (1978)
* «Paul Stanley» (1978)
* «Dynasty» (1979)
* «Unmasked» (1980)
* «Music from «The Elder» (1981)
* «Creatures of the Night» (1982)
* «Lick It Up» (1983)
* «Animalize» (1984)
* «Asylum» (1985)
* «Crazy Nights» (1987)
* «Hot in the Shade» (1989)
* «Revenge» (1992)
* «Carnival of Souls: The Final Sessions» (1997)
* «Psycho Circus» (1998)
* «Sonic Boom» (2009)
* «Monster» (2012)

## Ծանոթագրություններ

Կատեգորիա:1973 հիմնադրված երաժշտական խմբեր
Կատեգորիա:Ամերիկյան ռոք խմբեր
Կատեգորիա:Երաժիշտներ այբբենական կարգով
Կաղնի արևելյան

**Կաղնի արևելյան** (), հաճարազգիների ընտանիքի, կաղնի ցեղի բույս։

## Նկարագրություն
Տերևաթափ ծառ է՝ մինչև 20 մ բարձրությամբ, հաստ, կարճ բնով և ամուր, խոշոր ճյուղերով, որոնք առաջացնում են վրանաձև, կոմպակտ սաղարթ։ Կեղևը հաստ է, ճաքճքված, մուգ գույնի։ Ընձյուղները համատարած կերպով ծածկված են երկար, դեղնամոխրավուն կոշտ աղվամազով, որոնք ճյուղերի տարիքի ավելանալու հետ միաժամանակ վերանում են։ Բողբոջները ունեն 5-6 մմ երկարություն, օվալաձև են, մազմզուկապատ թեփուկներով ծածկված։ Տերևակիցը խիտ աղվամազով է ծածկված և ունի 1,5 սմ երկարություն։ Տերևակոթունի երկարությունը հասնում է 1,5 սմ-ի։ Տերևները ամուր են, գրեթե կաշվեկերպ, 10-18 սմ երկարությամբ և 3 -12 սմ լայնությամբ, վերևի կողմից մուգ կանաչավուն, սկզբնական շրջանում աղվամազապատ, այնուհետև գրեթե մերկ և մազմզուկապատ միայն ջղերի երկարությամբ, Ներքևի կողմից դեղնամոխրավուն, հակառակ-օվալաձև, սեպաձև հիմքով, գագաթին կարճ բութ բլթակով, յուրաքանչյուր կողմից 8 - 12 կարճ, բութ, ամբողջաեզր կամ խոշոր-ատամնավոր բլթակներով, որոնք ավելի խոշոր են տերևի միջին մասում։ Տերևները սկզբնական շրջանում Ներքևի կողմից ծածկված են դեղնամոխրավուն աղվամազով, որը հետագայում թափվում է։ Առէջային ծաղիկները խոշոր են, ունեն 10 - 15 սմ երկարություն, խիտ աղվամազով ծածկված առանցքով։ Փոշանոթները խոշոր են, մինչև 1,5 սմ երկարությամբ։ Կաղինները հասնում են 2-2,5 սմ երկարության, նստադիր են կամ գտնվում են 2 սմ երկարությամբ պտղակոթունի վրա։ Պտղագավաթը կիսագնդաձև է, մինչև 1,5 -2 սմ տրամագծով, որը ընդգրկում է կաղինը նրա մեկ երկրորդ կամ մեկ երրորդ չափով։

## Տարածվածություն
Տարածված է Կովկասում և Հյուսիսային Իրանում։ Հայաստանում հանդիպում է հյուսիսարևելյան և կենտրոնական շրջաններում, Ջանգեզուրում, Մեղրիում։ Աճում է բոլոր տիպի անտառներում, մինչև 1300-2600 մ բարձրության վրա, հիմնականում հարավային (հյուսիսարևելյան շրջաններ), երբեմն՝ հյուսիսային թեքությունների վրա (Ջանգեզուր)։

## Կիրառություն
Ամենացրտադիմացկուն և երաշտադիմացկուն կաղնին է, պահանջկոտ չէ հողի նկատմամբ, լուսասեր է։ Լավ է հարմարվել քաղաքի յուրահատուկ պայմաններին, հատկապես ծխին, զանազան գազերին, փոշուն։ Օգտագործվում է բնակավայրերի կանաչապատման նպատակով։ Միանգամայն պիտանի է կանաչապատման բոլոր կատեգորիաներում և տիպերում օգտագործելու համար։ Առանձնապես լայն կիրառում ունի արհեստական անտառտնկման բնագավառում։ Պիտանի է Հայաստանի բոլոր բնակլիմայական պայմանների, հատկապես բարձրլեռնային շրջանների համար։

## Ծանոթագրություններ

Կատեգորիա:Դեկորատիվ բույսեր
2K Games

**2K Games**, զվարճալի ծրագրային ապահովմամբ օժտված ինտերակտիվ խաղերի դիստրիբյուտոր և ստեղծող։ 2K Games-ը համարվում է Take-Two Interactive ընկերության դուստր ընկերությունը, որի սեփականատերն էլ Rockstar Games ընկերությունն է։ Ընկերությունը ստեղծվել է 2005 թվականի հունվարի 25-ին այն բանից հետո, երբ Take-Two-ն գնեց Visual Concepts մշակողին և նրա դուստր Kush Games Sega ընկերություն 24 միլիոն դոլարի դիմաց։

2K Games անվանումը առաջացել է Visual Concepts ընկերության սպորտային խաղերի շարքից, որոնք որպես օրենք ունեին 2K անունը և սկզբնականապես թողարկվում էին միայն Dreamcast ընկերության համար։ 2K Games-ի շտաբ-սենյակը գտնվում է Նովատոյում՝ Կալիֆոռնիայում։ Ընկերությունը ակտիվորեն զարգանում է և առաջարկում է իր արտադրանքը ինչպես երկրի ներսում այնպես էլ երկրի սահմաններից դուրս։

2K Games որպես լավագույն խաղային ընկերություն թեկնածու էր Բրիտանական Ակադեմիայի վիդեոխաղերի տարածքում Borderlands 2 համակարգչային խաղի համար։

## Ստեղծված խաղեր

## Ծանոթագրություններ

## Արտաքին հղումներ
* 

Կատեգորիա:2005 հիմնադրումներ ԱՄՆ-ում
Կատեգորիա:2005 հիմնադրված ընկերություններ
Կատեգորիա:ԱՄՆ-ի համակարգչային խաղերի արտադրողներ
Կատեգորիա:Ամերիկյան ընկերություններ
Կատեգորիա:Համակարգչային խաղեր արտադրողներ այբբենական կարգով
Կատեգորիա:ՆԱՍԴԱՔ-ում ցուցակված ընկերություններ
Հրաչյա Սաղաթելյան

**Հրաչյա Մարկոսի Սաղաթելյան** (), հայ բժիշկ, ուռուցքաբան։ Բժշկական գիտությունների դոկտոր (1954), պրոֆեսոր (1957)։ ՀԽՍՀ գիտության վաստակավոր գործիչ։

## Կենսագրություն
Հրաչյա Սաղաթելյանը ծնվել է Ձորակապ գյուղում։ 1929 թվականին ավարտել է Երևանի պետական համալսարանի բժշկական ֆակուլտետը։ 1946 թվականից աշխատել է Բարդուղիմեոս Ֆանարջյանի հետ կազմակերպած Երևանի Ռենտգենաբանության և ուռուցքաբանության գիտահետազոտական ինստիտուտում, 1958-1979 թվականներին եղել է Ռենտգենախտորոշման բաժանմունքի, 1954 թվականին՝ Հյուսիս-Օսեթական պետական բժշկական (Օրջոնիկիձե) ռենտգենաբանության ամբիոնի վարիչ, 1957 թվականից համանուն ամբիոն է կազմակերպել Դուշանբեի բժշկական ինստիտուտում։

Եղել է Ռենտգենաբանների և ուռուցքաբանների հայկական գիտական ընկերության փոխնախագահ, ռենտգենաբանների միութենական գիտական ընկերության պատվավոր, Ռենտգեն-ճառագայթաբանների համամիութենական վարչության անդամ։

Աշխատանքները վերաբերում են կենդանական և բուսական հյուսվածքների վրա ռենտգենյան ճառագայթների կենսաբանական ազդեցությանը, ստամոքսաղիքային համակարգի հիվանդությունների ռենտգենաբանական և ստամոքսադիտական ախտորոշմանը։ Բացահայտել է չարորակ ուռուցքների ռենտգենյան ճառագայթաբուժման դեպքում ճառագայթների կոտորակային քանակների արդյունավետ ազդեցությունը։

## Երկեր
* Сравнительные рентгенологические и гастроскопические исследования при заболеваниях желудка. Е., 1960.
* Рентгенодиагностика задолеваний пищевода желудка и гостроскопия. Е., 1966.

## Ծանոթագրություններ

Կատեգորիա:1904 ծնունդներ
Կատեգորիա:1979 մահեր
Կատեգորիա:Բժշկական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:Երևան քաղաքում մահացածներ
Կատեգորիա:ՀԽՍՀ գիտության վաստակավոր գործիչներ
Կատեգորիա:Հայ բժիշկներ
Կատեգորիա:Հայ ուռուցքաբաններ
Կատեգորիա:Հայ պրոֆեսորներ
Կատեգորիա:Ձորակապ գյուղում ծնվածներ
Նինա Սաղյան

**Նինա Գրիգորի Սաղյան** (1906, դեկտեմբերի 13 (26), Բաքու - 1993, դեկտեմբերի 15, Երևան), հայ դաշնակահարուհի, մանկավարժ։ Պրոֆեսոր (1981)։ ՀԽՍՀ արվեստի վաստակավոր գործիչ (1967)։

Բժիշկ Գրիգոր Սաղյանի դուստրը։ Դիրիժոր Գևորգ Բուդաղյանի կինը։

## Կենսագրություն
Նինա Սաղյանը ծնվել է Բաքվում։ 1932 թվականին ավարտել է Երևանի կոնսերվատորիան։ 1933-1944 թվականներին աշխատել է Երևանի օպերայի և բալետի թատրոնում։ 1944-1987 թվականներին դասավանդել է Երևանի կոնսերվատորիայում, 1950-1962 թվականներին վարել է կոնսերվատորիայի երգեցողության դասարանը (1981 թվականից՝ պրոֆեսոր)։ Նվագակցել է երաժիշտներ Հայկանուշ Դանիելյանին, Տաթևիկ Սազանդարյանին, Շարա Տալյանին, Պավել Լիսիցյանին և այլոց։ 1967 թվականին արժանացել է Հայաստանի արվեստի վաստակավոր գործչի կոչման։ Մահացել է Երևանում։

## Ծանոթագրություններ

## Արտաքին հղումներ
* Նինա Սաղյան 

Կատեգորիա:1906 ծնունդներ
Կատեգորիա:1993 մահեր
Կատեգորիա:Բաքու քաղաքում ծնվածներ
Կատեգորիա:Դեկտեմբերի 13 ծնունդներ
Կատեգորիա:Դեկտեմբերի 15 մահեր
Կատեգորիա:Երևան քաղաքում մահացածներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:Հայ դաշնակահարուհիներ
Կատեգորիա:Հայ մանկավարժներ
Կատեգորիա:Հայ պրոֆեսորներ
Ֆերոզ Խան

**Ֆերոզ Խան** (հինդի` फ़िरोज़ ख़ान, ), հնդիկ դերասան, պրոդյուսեր, ռեժիսոր և սցենարիստ։ 1960-1980-ական թվականների ընթացքում նկարահանվել է մոտ 60 ֆիլմերում։  Արժանացել է  Filmfare Awards մրցանակի` տղամարդու երկրորդ պլանի լավագույն դերի (1971 թ.) և հնդկական կինեմատոգրաֆում ունեցած զգալի ներդրումների համար (2001 թ.)։

## Կենսագրություն
Ֆերոզ Խանի հայրը աֆղանստանցի փուշտուն էր, իսկ մայրն ուներ պարսկական ծագում։ Նրա երեք եղբայրները հետագայում նույնպես առնչվում էին կինոարդյունաբերության հետ՝ Սանջայ Խանն ու Աքբար Խանը դերասաններ էին, իսկ Սամիր Խանը պրոդյուսեր։

Անգլիական թեքումով դպրոցն ավարտելուց անմիջապես հետո, Ֆերոզ Խանը հայտնվեց Բոմբեյում, որտեղ 1959 թվականին կայացավ նրա կինոդեբյուտը «Ավագ քույրը» կինոնկարում։ Նրա մասնակցությամբ հետագայում նկարահանվեցին «Սամսոն» (1964 թ.), «Սերը Քաշմիրում» (1965 թ.), «Գիշեր և ցերեկ» (1967 թ.), «Ընկերության փորձություն» (1969 թ.), «Ամուսնական գիշեր» (1971 թ.), «Հանցագործություն» (1972 թ.), «Հավերժ ընկերներ» (1980 թ.), «Խիզախը» (1986 թ.), «Սիրո մեծությունը» (1992 թ.), ««Անգարա» ակումբի սեփականատերը» (2003 թ.) ֆիլմերը։ Նշված ֆիլմերի մի մասի ռեժիսորը հանդիսանում է նույն ինքը՝ Ֆերոզ Խանը։

2006 թվականին Ֆերոզ Խանն ընդգրկվել էր Պակիստանի հատուկ ծառայությունների «սև ցուցակի» մեջ։ Դրա պատճառը նրա քննադատական արտահայտություններն էին Պակիստանի մուսուլմանների հասցեին։ Նա Պակիստան էր մեկնել նախագահ Փարվեզ Մուշարաֆի հրավերով։ Վերջինիս ուղղված հետախուզական զեկույցում նշված էր, որ Ֆերոզ Խանը ալկոհոլ օգտագործած վիճակում վիրավորում և քննադատում էր մուսուլմաններին. «Ես հպարտ եմ Հնդկաստանով։ Հնդկաստանը աշխարհիկ պետություն է։ Ի տարբերություն Պակիստանի, Հնդկաստանի մուսուլմաններն առավել առաջադեմ են։ Մեր երկրի նախագահը մուսուլման է, իսկ վարչապետը` սիկհ։ Պակիստանն ստեղծվել է հանուն իսլամի, բայց տեսեք թե ինչպես են այստեղ մուսուլմանները սպանում միմյանց...»։ Այս բառերից հետո Ֆերոզ Խանին արգելվեց մուտք գործել Պակիստան և նա դարձավ Պակիստանի համար ոչ ցանկալի անձնավորություն։

## Անձնական կյանքը
1965-1985 թվականներին Ֆերոզ Խանը ամուսնացած է եղել Սունդարի Խանի հետ։ Ամուսնական կյանքի ընթացքում նրանք ունեցել են երկու երեխա` մեկ դուստր և մեկ որդի։ Նրա որդին դերասան Ֆարդին Խանն է։ Ֆերոզ Խանը մահացել է 2009 թվականի ապրիլի 27-ին՝ քաղցկեղից։

## Մասնակի ֆիլմագրությունը

**Դերասան**

**Ռեժիսոր և պրոդյուսեր**

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ ռեժիսորներ
Կատեգորիա:Հնդիկ կինոռեժիսորներ
Կատեգորիա:Կինոռեժիսորներ այբբենական կարգով
Կատեգորիա:Հնդիկ պրոդյուսերներ
Կատեգորիա:Հնդիկ սցենարիստներ
Կատեգորիա:Հեռուստատեսային դերասաններ
Կատեգորիա:Հնդիկ կինոդերասաններ
Կատեգորիա:Թոքի քաղցկեղից մահացածներ
Գիշերը Հին Մեքսիկայում

**Գիշերը Հին Մեքսիկայում** (), Էմիլիո Արագոն Ալվարեզի իսպանա-ամերիկյան ֆիլմն է, որի շնորհանդեսը տեղի է ունեցել 2013 թվականի նոյեմբերի 18-ին։

Գլխավոր դերակատարներն են Ռոբերտ Դյուվալը, Ջերեմի Իրվինը, Էնջի Սեպեդան և այլք։

## Սյուժե
Ֆիլմի գլխավոր հերոսը ստիպված է լինում թողնել իր երկիրը և միակ տունը։ Թողնելով Տեխասի իր ագարակը նա գնում է Մեքսիկա` իր օտարացած որդու մոտ։ Ճանապարհին նա հանդիպում է երկու կարտելների առաջնորդների, որոնք թմրանյութի ապօրինի առք ու վաճառքի միջոցով $ 150,000 գումար էին ձեռք բերել։

Նա սկսում է հետևել Մեքսիկա ուղևորվող կարտելների առաջնորդներին` թմրաբիզնեսի գործունեությունը կասեցնելու նպատակով։ Այդպիսով սկսվում է նրա հետապնդումները և արկածները Մեքսիկայում։

## Դերերում
* Ռոբերտ Դյուվալ` Red Bovie
* Ջերեմի Իրվին` Ջելի
* Էնջի Քեփեդա` Patty Wafers
* Լուիս Թոսար` Պանամա
* Ջիմի Փարաք` Մուն
* Ջեյմս Հեբերթ ` J.T.

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական ֆիլմեր
Գանձ Ալիսեդայից

**Գանձ Ալիսեդայից** (), մ. թ. ա. 750-218 երկաթի դարին թվագրվող հին տարտեսյան ոսկե զարդեր՝ մանյակ, կախազարդ, ապարանջան, գոտի, որ հայտնաբերվել են Իսպանիայի Կասերես համայնքի Ալիսեդա շրջանում և հավանական է, որ ստեղծվել են արևելքում։

## Պատմություն
Այս զարդերը թագավորական ընտանիքից կնոջ պատկանող թաղման արարողակարգի մաս են հանդիսացել։

Զարդը գաղտնի փորձել են վաճառել, սակայն այն հանգրվանել է Մադրիդի ազգային հնագիտական թանգարանում։

Գանձը բաղկացած է մի շարք ոսկե և արծաթե նուրբ զարդերից, այդ թվում՝ գլխակապ, գոտի, ապարանջաններ, վզնոցներ, ականջօղեր, մատանիներ։
Սա Պիրենեյան թերակղզում հավաքված առաջին գանձերից է, որը բնութագրում է տարածաշրջանի հարստությունը։ Սրանք տարտեսյան հողում ստեղծված առաջին ոսկերչական իրերը չեն, ընդհանուր տարրեր ունեն արևմտյան ու արևելյան ոսկերչության հետ։

## Պատկերասրահ

Aliseda M.A.N. 08.JPG
Aliseda M.A.N. 09.JPG
Aliseda M.A.N. 12.JPG
Tesoro de Aliseda pulsera.jpg
Museo Arqueológico Nacional - 28576 - Tesoro de Aliseda (Sortija).jpg
Museo Arqueológico Nacional - 28580 - Tesoro de Aliseda (Brasero con forma circular).jpg
Museo Arqueológico Nacional - 28583 - Tesoro de Aliseda (Jarrito tallado).jpg


## Գրականություն
* E. Lipinski (dir.), Dictionnaire de la civilisation phénicienne et punique, Brepols, 1992 (ISBN 2503500331), p.&nbsp;19

## Ծանոթագրություններ

## Արտաքին հղումներ

* Tesoro de Aliseda, Cáceres. ¿Tartesos o fenicios? 
* El tesoro de Aliseda y Tartessos en el Museo Arqueológico Nacional
* La crónica del hallazgo del Tesoro de Aliseda 
* El Tesoro de Aliseda: el hallazgo

Կատեգորիա:Բրոնզի դար
Կատեգորիա:Մադրիդի ազգային հնագիտական թանգարանի նմուշներ
Գլխազարդ Կարավակա դե լա Կրուսից

**Գլխազարդ Կարավակա դե լա Կրուսից** (), մ. թ. ա. 1500-1300 բրոնզեդարյան Էլ-Արգարյան մշակույթի
մաս կազմող ոսկե գլխազարդ, որը հայտնաբերվել է Իսպանիայի Մուրսիա շրջանի Կարավակա դե լա Կրուս քաղաքում։ Գտնվում է Մադրիդի ազգային հնագիտական թանգարանում։

## Պատմություն
Գլխազարդը եղել է թաղման արարողակարգի մաս, պատկանել է կնոջ, պատված է եղել կերամիկական նախշերով։ Այն համարվում է բացառիկ նմուշ, քանի որ Էլ-Արգարյան մշակույթում օգտագործվել է արծաթ, բրոնզե դարում աճել է ոսկու կիրառությունը

## Տես նաև
* Գլխազարդ

## Ծանոթագրություններ

## Արտաքին հղումներ
* [Diadema de Caravaca, 	33114](http://ceres.mcu.es/pages/ResultSearch?Museo=MANT&txtSimpleSearch=Bronce%20Medio&simpleSearch=0&hipertextSearch=1&search=advancedSelection&MuseumsSearch=MANT%7C&MuseumsRolSearch=36&listaMuseos=%5BMuseo%20Arqueol%F3gico%20Nacional%20(Colecci%F3n%20Tesoros%20del%20MAN)%5D)

Կատեգորիա:Մադրիդի ազգային հնագիտական թանգարանի նմուշներ
Գրանդ հոթել (հեռուստասերիալ)

«**Գրանդ հոթել**» (), Bambú Producciones հեռուստաընկերության արտադրության իսպանական հեռուստասերիալ։ Ռեժիսորը՝ Կարլոս Սեդեսն է, գլխավոր դերերում եղել են Յոն Գոնսալեսն ու Ամայա Սալամանկան։ Իսպանիայում պրեմիերան կայացել է 2011 թվականի հոկտեմբերի 11-ին «Antena 3» հեռուստաալիքով, իսկ Մեծ Բրիտանիայում՝ 2012 թ.-ի նոյեմբերի 18-ին Sky Arts հեռուստաալիքով։ Հայաստանում սկսել է ցուցադրվել 2016 թվականի հունվարի 11-ից՝ Առաջին ալիքի եթերում։

Սերիաների առաջին ցուցադրության լսարանը գերազանցել է 3,7 միլիոն դիտողը, որը կազմում է մոտավորապես 20%։

Հեռուստասերիալը նկարահանվել է Սանտանդերում գտնվող Լա-Մագդալենայի թագավորական պալատում։ Իրադարձությունները կատարվում են 20-րդ դարասկզբին՝ Ալֆոնսո XIII-ի թագավորության շրջանում։ Սյուժեի կենտրոնում արիստոկրատ հյուրանոց է, որի տերերն ու սպասավորները խճճված են գաղտնի և տարօրինակ պատմությունների մեջ։

## Սյուժե
Իրադարձությունները կատարվում են 1905-1907 թվականներին։ Աշխատավոր դասի երիտասարդ Խուլիո Օլմեդոն ժամանում է լյուքս դասի Գրանդ հյուրանոց, որպեսզի այցելի այնտեղ սպասուհի աշխատող քրոջը՝ Քրիտինային։ Մատուցողներից մեկը Խուլիոյին ասում է, որ մեկ ամիս առաջ Քրիստինային աշխատանքից հեռացրել են գողության համար, բայց այս պատմությանը եղբայրը չի հավատում։ Նա կասկածում է, որ այստեղ՝ հյուրանոցում ինչ-որ բան է քրոջ հետ պատահել և նրանից դա թաքցնում են։ Նա ընդունվում է հյուրանոց մատուցողի աշխատանքի՝ Խուլիո Էսպինոզա անվամբ, որպեսզի պարզի իր քրոջ անհետացման մանրամասները։ Այս ճանապարհին նա հանդիպում է Ալիսիա Ալարկոնին՝ հյուրանոցի տիրոջ՝ Դոնյա Թերեզայի աղջիկներից մեկին, ում սիրահարվում է։ Ալիսիան իր կամքին հակառակ պետք է ամուսնանա հյուրանոցի կառավարիչի՝ Դիեգո Մուրկեյի հետ. վերջինս նույնպես կասկածվում է հյուրանոցում կատարվող շատ կասկածելի դեպքերի համար։ Խուլիոն և Ալիսիան միասին փորձում են բացահայտել հյուրանոցում կատարվող մութ գործերը։

## Նկարահանումների վայրեր
Ըստ սյուժեի՝ սերիալի իրադարձությունները տեղի են ունենում մտացածին Կանտալոա քաղաքից ոչ հեռու։ Առաջին եթերաշրջանի հիմնական նկարահանումները տեղի են ունեցել Լա Մագդալենա թերակղզում՝ Սանտանդեր քաղաքում, իսկ Գրանդ հոթելի մարմնացում դարձավ հայտնի Լա Մագդալենայի արքայական պալատը, որը նախկինում իսպանական թագավոր Ալֆոնսո XIII նստավայրն էր, իսկ այժմ թերակղզու ամենահաճախելի վայրը։ Պալատն ունի երկու հիմնական մուտք՝ հյուսիսային և հարավային, որն էլ հանդիսանում է գլխավոր մուտք ինչպես հեռուստասերիալում, այնպես էլ իրականում։

Հեռուստասերիալի նկարահանումները տևել են մոտ երկու տարի։ Վերջին տեսարանի նկարահանման ժամանակ բոլոր դերասանները հուզվել և արտասվել են, քանի որ այլևս նույն անձնակազմով չէին աշխատելու։

## Դերերում
thumb|260px| Արքայական Լա Մագդալենա պալատը, հարավային մուտք

## Հեռուստասերիալի սերիաների ցանկ

### Առաջին եթերաշրջան

### Երկրորդ եթերաշրջան

### Երրորդ եթերաշրջան

## Համաշխարհային ցուցադրություն

## Ծանոթագրություններ

## Արտաքին հղումներ
* Հեռուստասերիալի պաշտոնական կայք  
* Հեռուստաալիքի պաշտոնական կայք 
* Հեռուստաընկերության պաշտոնական կայք  
* Դիտել «Գրանդ հոթել»-ն առցանց 
* Գրանդ հոթել 

Կատեգորիա:Իսպանական հեռուստասերիալներ
Կատեգորիա:Իսպաներեն հեռուստասերիալներ
Սուլաբի զուգարանների միջազգային թանգարան

**Սուլաբի զուգարանների միջազգային թանագարան**, գտնվում է Դելիում և ղեկավարվում է «Սուլաբ միջազգային հասարակական ծառայությունների կազմակերպության» կողմից։ Թանգարանը նվիրված է սանիտարական առարկաների, հատկապես զուգարանների պատմությանը։ Ըստ «Թայմ» ամսագրի այս թանգարանը համարվում է մեկը աշխարհի այն 10 ամենատարրօրինակ թանգարաններից, որոնք իրենցից որևէ հետաքրքրություն չեն ներկայացնում։ Թանգարանը բացվել է 1992 թվականին Բժիշկ Բինդեշվար Պաթակի կողմից։ Բինդեշվար Պաթակը հասարակական ակտիվստ է, և «Սուլաբի առողջապահության և հասարակական բարեփոխումների շարժման» հիմնադիրը, ստացել է ազգային և միջազգային տարբեր մրցանակներ, այդ թվում նաև 2009 թվականին՝ Ստոկհոլմի Ջրային Մրցանակ։ Հիմնադրելով այս թանգարանը՝ նա նպատակ ուներ ընդգծելու առողջապահական ոլորտում առաջացող խնդիրների վրա ուշադրություն դարձնելու անհրաժեշտությունը երկրում՝ հաշվի առնելով Ք․ա․ 3-րդ հազարամյակից սկսած այս բնագավառում տարբեր երկրներում ներդրված ջանքերը։

## Առանձնահատկություներ
Թանգարանը բացվել է 1992 թվականին և ներառոմ է 50 երկրներից ներկայացված ցուցանմուշներ՝ ցուցադրված, ըստ հերթականության, 3 բաժիններով՝ հնագույն, միջնադարյան և ժամանակակից՝ սկսած հնագույն սանիտարական մնացորդներից՝ հավաքված Ք․ա 3000-ական թվականներից մինչև XX դարի վերջերը։

Թանգարանի ցուցանմուշները ներկայացնում են տարբեր ժամանակաշրջաններում զուգարանի հետ կապված տեխնոլոգիայի զարգացումը կապված մարդկության ողջ պատմության, հասարակական սովորույթների, սանիտարական կոնկրետ իրավիճակներում վարվելակարգի և իրավական հիմունքների հետ։ Ցուցադրված առարկաները ներառում են ոչ միայն զուգարաններ, այլև սենյակում որպես զուգարան օգտագործվող թասեր, նախշազարդ վիկտորիանական զուգարանների նստատեղեր, զուգարանային կահույք, բիդեներ և այլն, որոնք մոդայիկ էին մ․թ.ա․ 1145 թվականից, և արդի՝ մինչ այսօր։ Ցուցանմուշներն ունեն վահանակներ, որոնց վրա գրված են զուգարանների և նրանց օգտագորցման մասին բանաստեղծություններ։

Որոշ հետաքրքիր և զվարճալի առարկաներն և տեղեկատվական աղյուսակներն են միջնադարյան բրիտանական գանձարանից մի կոմոդի վերարտադրությունը, Լուդովիկոս 14-րդի հավանական զուգարանի վերարտադրությունը․ հայտնի է, որ թագաավորն օգտագործել է այս զուգարանը դատավարությունների ընթացքում բնական կարիքները հոգալու համար, զուգարան, որը քողարկաված է՝ ունենալով գրապահարանի տեսք, Ռուսաստանից դեպի ՆԱՍԱ տեխնոլոգիայի փոխանցման արդյունքում մեզից խմելու ջուր ստանալու 19 միլիոն դոլարանոց գործարքի մասին տեղեկատվությունը, զուգարանների մասին պատմող զավեշտական պատմություներով, կատակներով և ծաղրանկարներով վահնակները, ոսկուց և արծաթից պատրաստված զուգարանները, որոնք օգտագործել են Հռոմեական կայսրերը, 1596 թվականին Անգլիայի թագուհի Եղիսաբեթ I-ի կառավարման ժամանակաշրջանում Սըր Ջոն Հարինգթոնի կողմից նախագծված զուգարանի բաքի մասին տեղեկությունը, Ինդոսի հովտում Հարապպայի քաղաքակրթության ջրահեռացման մասին տեղեկությունները, ինչպես նաև Ինդոսի հովտում Հարապպայի քաղաքակրթության ժամանակաշրջանում զուգարանների բառելավման մասին Լոթալի հնագաիտական վայրերից ստացված պատմական տեղեկությունները։

## Ծանոթագրություններ

Կատեգորիա:1992 հիմնադրումներ Հնդկաստանում
Կատեգորիա:1992 հիմնադրված թանգարաններ
Կատեգորիա:Հնդկաստանի թանգարաններ
Կատեգորիա:Նյու Դելի
Բիոքսի

**Բիոքսի ** (), համայնք Ֆրանսիայում, Պիկարդիա մարզի Էնա գավառում։ Մտնում է Վիկ Սյուր Էն համայնքի կազմի մեջ։ Հանդիսանում է Սուասոնի կոմունայի շրջանը։

Համայնքի INSEE կոդ՝ *02087*։

## Բնակչություն
Համայնքի բնակչությունը 2010 թվականին կազմում էր 30 մարդ։

## Տնտեսություն
2010 թվականի տվյալներով 20 աշխատունակ տարիքի մարդկանցից (15-64 տարեկան) 14-ը տնտեսապես ակտիվ էին, 6-ը անգործունակ (Ակտիվության ցուցանիշը — 70.0 %, 1999 թվականին եղել է՝ 68,4 %)։ 14 աշխատունակ բնակիչներից 14-ը աշխատում էին (7 տղամարդ և 7 կին), անաշխատանք էին 0-ը։
6 անգործունակ մարդկանցից 0-ը աշակերտներ կամ ուսանողներ են, 3-ը թոշակառու, 3-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բիյոքսի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Bother

**Bother**, ամերիկական Stone Sour խմբի, առաջին ալբոմի, երկրորդ սինգլ, որը թողարկվել է 2002 թվականին։ Երգը նախատեսված է միայնակ կատարողի համար՝ Քորի Տեյլորի, սակայն հետագայում հրատարակվել է խմբի կողմից։ րգը դարձել է Spider-Man ֆիլմի սաունթրեք։

## Երգացանկ

## Տեսահոլովակ
Տեսանյութում ցուցադրվում է, որ Քորի Թեյլորը մի մութ սենյակում կանգնած է իր կլոնի դիմաց։ Նրանք երկուսն էլ երգում են, ծերանում ու մահանում, իսկ կլոնը վերածվում է փոշու։ Մինչև երկուսի մահանալը կլոնը հանում է իր մատից մատանին և դնում Թեյլորի մատին։

## Դիրքը չարթերում

## Ծանոթագրություններ

## Արտաքին հղումներ
* Полный текст песни на metrolyrics.com 

Կատեգորիա:Երգեր ինքնասպանության մասին
Լևոն Գրիգորյան (ֆիզիկոս)

**Լևոն Շավիղի Գրիգորյան** (), հայ ֆիզիկոս։ Ֆիզիկամաթեմատիկական գիտությունների դոկտոր (1986), պրոֆեսոր (1973)։

## Կենսագրություն
1974 թվականին ավարտել է Երևանի պետական համալսարանը։ 1986 թվականից աշխատում է ՀՀ ԳԱԱ Ֆիզիկայի կիրառական հիմնախնդիրների ինստիտուտում։ 1999 թվականից՝ լաբորատորիայի վարիչ։

Աշխատանքները վերաբերում են գերխիտ աստղերի ֆիզիկային։
Գ. Ս. Սահակյանի հետ զարգացրել է այլասերված գերխիտ նյութերի տեսությունը՝ ինքնուրույն պիոնային բաղադրիչի առկայությունը նյութում։ Կանխագուշակել է 200-ի կարգի կամ ավելի մեծ զանգվածային թվով միջուկներում մի քանի p - մեզոնների գոյությունը, առաջարկել և զարգացրել է ուժեղ գրավիտացիոն դաշտերում վակուումային լարումների հատուկ դաշտի առկայության վարկածը։ Հետազոտել է էլեկտրամագնիսական վակուումային երևույթները գնդային համաչափությամբ խոշորաչափ մարմինների առկայությամբ։

## Երկեր
* Григорян Л. Ш., Параметры звездных конфигураций из вырожденной сверхплотной плазмы, 1978.

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Հովհաննես Մուրադյան (այլ կիրառումներ)

**Հովհաննես Մուրադյան** անունը կարող է վերաբերել հետևյալ անձանց.

* Հովհաննես Մինասի Մուրադյան (1923 - 1991), հայ փոխգնդապետ, Երկրորդ համաշխարհային պատերազմի մասնակից։
* Հովհաննես Ավետիքի Մուրադյան (1940-2005), հայ քանդակագործ։
* Հովհաննես Դավթի Մուրադյան (1920-1986), հայ լեզվաբան։
## Ծանոթագրություններ
Դմիտրի Բարբանել

**Դմիտրի Եվգենևիչ Բարբանել** (, ), ռուս դիզայներ և գեղարվեստական ղեկավար։ Գլխավորում է *«Դմիտրի Բարբանելի արվեստանոց»*-ը։ «Աֆիշա» հրատարակչությունը և «Մեծ Քաղաք» հրատարակչությունը Դմիտրիին վերագրել են որպես աշխարհի ամենաազդեցիկ տնօրենը։

1999 թվականից Բարբանելը ղեկավարել է գեղարվեստական Փլեյբոլ, Esquire, Citizen K, «Աշխարհի շուրջը», «Ֆիլմերի գաղտնիքը», «Harper's Bazaar», The Art Newspaper Russia «Էրմիտաժ» գիրք-ամսագիրը, զբաղվել է այլ հրատարակչությունների մակետներով։ Դմիտրին մասնակցել է դիզայներների համար ստեղծված *«*շրիֆտ*»* պրոֆեսիոնալ ամսագրի տպագրությանը՝ ստեղծված յանդեքսի, *«*Փարաթայփ*»* և *«*Վարպետ*»* ընկերությունների օգնությամբ։

Բարբանելը ներառված է եղել միջազգային մրցույթի փորձագիտական խորհրդի կազմում «Сокольники» այգու զարգացման հայեցակարգի մշակման համար։*: 2014 *թվականին նա դառնում է The Modern Russian Design վավերագրական ֆիլմի հերոսներից մեկը*,* ով պատմում էր ռուսական դիզայներական աշխատությունների պատմությունը։

## Արվեստանոց
«Դիմա Բարբանելի արվեստանոց»-ը - դիզայներների ստեղծագործական միություն է՝ ուղղված ոչ ստանդարտ մտածողության և գործնական հմտությունների զարգացման համար, որոնց ընթացքում մասնակիցները աշխատում են Դմիտրիի նախագծերի վրա։ Արվեստանոցը ստեղծվել է 2010 թվականին՝ օնլայն-կուրսերի ձևով՝ պատրաստելով 100 մարդու։

Իր*«արվեստանոցից բացի* աշխատում էր ռուսերենի դասագրքերի և բառարանների գեղարվեստական ձևավորման վրա, որոնք պատկանում էին Սանկտ Պետերբուրգի պետական համալսարանին։ 2014 թվականին*«Դիմա Բարբանելի արվեստանոցը»* մշակել է ՎԴՆԽ-ի նոր վիզուալ ոճ։

## Campus

2013 թվականի սեպտեմբեր ամսին «Յանդեքս»-ի ֆինանսական աջակցության շնորհիվ Բարբանելը բացել է անվճար Campus-ի դիզայներների որակավորման բարձրացման անվճար ծրագիր։ 2013 թվականին Campus-ի Look At Me նախագիծը Բարբանելին բերեց առաջին տեղը ռուսական կրթության ստեղծագործական արդյունաբերության գլխավոր մարդկանց ցուցակին։

## Ծանոթագրություններ

## Արտաքին հղումներ

* 
* 
* 

; 
* 
* 

Կատեգորիա:Ռուս դիզայներներ
A320-ի ավիավթար Սան Պաուլոյում

**A320-ի ավիավթար Սան Պաուլոյում**, ավիավթար, որը տեղի է ունեցել 2007 թվականի հուլիսի 18-ին։ Վայրէջք կատարելիս Airbus A320-233 օդանավը դուրս է գալիս թռիչքուղուց և վթարի է ենթարկվում։ Օդանավը պատկանում էր TAM Airlines ավիաընկերությանը։ Մարդատար ինքնաթիռը իրականացնում էր չվերթ Պորտու Ալեգրիից դեպի Սան Պաուլո։ Վթարի հետևանքով զոհվում է 199 մարդ։

## Ինքնաթիռ
Airbus A320-233 (գրանցման համար **PR-MBK**) օդանավը արտադրվել է 1998 թվականին։ Առաջին չվերթը իրականացվել է նույն թվականի փետրվարի 13-ին։ 2007 թվականի հունվարի 1-ին օդանավը գնում է TAM Airlines ավիաընկերությունը և ստանում է գրանցման համար՝ PR-MBK։ Օդանավը ուներ երկու շարժիչ՝ International Aero Engines V2527-A5 արտադրության։ Մինչ վթարի տեղի ունենալը օդանավը իրականացրել է 9300 չվերթ և օդում անցկացրել է ավելի քան 20000 ժամ։

## Անձնակազմի անդամներ
* Ինքնաթիռի առաջին հրամանատար - 53 ամյա Էնրիկե Ստեֆանինի Դի Սակկո ()։ Շատ փորձառու օդաչու էր, աշխատել է TAM Airlines ավիաընկերությունում 32 տարի։ Օդում անցկացրել է ավելի քան 13654 ժամ, որից 2236 ժամ եղել է Airbus A320 օդանավում։
* Ինքնաթիռի երկրորդ հրամանատար - 54 ամյա Կլեյբեր Լիմա ()։ Շատ փորձառու օդաչու էր, աշխատել է TAM Airlines ավիաընկերությունում 33 տարի։ Օդում անցկացրել է ավելի քան 14760 ժամ, որից 237 ժամ եղել է Airbus A320 օդանավում։

## Աղետ
thumb|left|250px
Չվերթ **JJ3054** թռչել է Պորտու Ալեգրի օդանավակայանից ժամը **7:16** BRST (20:56 UTC)։ Ժամը **18:50** BRST (21:50 UTC) ինքնաթիռը փորձում է վայրէջք կատարել Սան Պաուլոյի օդանավակայանում։ Վայրէջք կատարելուց հետո օդաչուն չի կարողանում արգելակել ժամանակին, այնուհետև ինքնաթիռը դուրս է գալիս թռիչքուղուց։ 170 կմ/ժ արագությամբ ինքնաթիռը դուրս է գալիս թռիչքուղուց և բախվում է ճանապարհային կառույցի։ Վթարը արձանագրվել է տեսախցիկների կողմից, որոնք գտնվում էին օդանավակայանից մի քանի մետր հեռավորության վրա։ Վթարի հետևանքով զոհվում է 199 մարդ։ Բրազիլիայում հայտարարվում է եռօրյա սուգ. В Бразилии был объявлен 3-дневный траур։

## Տես նաև
* Ավիավթար Իլ-62 Լյուքսեմբուրգում
* Ավիավթար A310 Իրկուտսկում

## Ծանոթագրություններ

## Արտաքին հղումներ
* CENIPA
** Final Report()
** Final Report   (Archive )
* TAM Airlines

Կատեգորիա:Ավիավթարներ
Կատեգորիա:Սան Պաուլու
Գավաթ Սիեմպոսուելոսից

**Գավաթ Սիեմպոսուելոսից** (), արտաքին նուրբ ձևավորմամբ, երկրաչափական նախշերով մ. թ. ա. 2200-1500 բրոնզե դարի ձեռքով ստեղծված կերամիկական գավաթ։

Համալրում է Մադրիդի ազգային հնագիտական թանգարանի ավանդական սկահակների շարքը 32252 համարի ներքո։

## Պատմություն
Ստեղծվել է մ. թ. ա. 3-րդ դարում, վաղ բրոնզի դարում, Պիրենեյան թերակղզում։ Գավաթը հայտնաբերվել է 1894 թվականի մայիսին Սան Մարտին դե լա Վեգա մունիցիպալիտետի Սիեմպոսուելոս (Մադրիդ) քաղաքում Carretera de Cuesta (M-404) ճանապարհաշինական աշխատանքների ժամանակ։ Հողի հեռացման ժամանակ հայտնաբերվել են մարդու մնացորդներ և անոթներ։ Պատմության արքայական ակադեմիան աջակցել է երկու կազմակերպությունների կատարելու պեղումներ Անտոնիո Վիվեսի գլխավորությամբ։

## Գրականություն
* E. Lipinski (dir.), Dictionnaire de la civilisation phénicienne et punique, Brepols, 1992 (ISBN 2503500331), p.&nbsp;19Cruz, María (febrero de 2006). «Vaso campaniforme de Ciempozuelos (Madrid) ». Pieza del Mes. Museo Arqueológico Nacional.
* Tesoros del Museo Arqueológico. Ministerio de Educación, Cultura y Deporte. 2011.

## Ծանոթագրություններ

## Արտաքին հղումներ
* Cerámicas campaniformes
* Hallazgo prehistórico en Ciempozuelos / Juan Facundo Riaño, Juan de Dios de la Rada y Delgado, Juan Catalina García

Կատեգորիա:Մադրիդի ազգային հնագիտական թանգարանի նմուշներ
Քարե հատիչ Մանսանարեսից

**Քարե հատիչ Մանսանարեսից** կամ Սան Իսիդրո (), ստորին պալեոլիթ ժամանակաշրջանի քարային արտադրության նմուշ Մադրիդի ազգային հնագիտական թանգարանում։ Գտնվել է Մանսանարեսի Սան Իսիդոր վայրում։

## Պատմություն
Կայծքարային ապարի այս նմուշի մշակման համար օգտագործվել է, հավանաբար, ծանր մուրճ՝ ստեղծելով նշտարաձև տեսք և կանոնավոր եզրեր։ Տեղայնքը 1862 թվականին ուսումնասիրել է Կասիանո դե Պրադոն։

## Գրականություն
* Panera Gallego, Joaquín; Rubio Jara, Susana (Enero de 1997). «Bifaz del yacimiento de San Isidro. La producción de "instrumentos" líticos ». Boletín del Museo Arqueológico Nacional de España.

## Ծանոթագրություններ

## Արտաքին հղումներ
* El área de la M-30 que será soterrada oculta 100 enclaves arqueológicos

Կատեգորիա:Մադրիդի ազգային հնագիտական թանգարանի նմուշներ
Կատեգորիա:Ապարներ
Կատեգորիա:Ստորին պալեոլիթ
Խաչելություն Ֆերդինանտից և Սանչայից

մինի
**«Խաչելություն» Ֆերդինանտից և Սանչայից** (), մոտ 1063 թվականի փղոսկրյա փորագրությամբ արվեստի գլուխգործոց Մադրիդի ազգային հնագիտական թանգարանում։ Այն Ֆերդինանտ I թագավորը և Լեոնի թագուհի Սանչան նվիրաբերել են Լեոնի Սան Իսիդոր տաճարի կահավորման համար։

Խաչը Քրիստոսի մարմինը պատկերող իսպանական ամենավաղ գործերից է, քանզի ոսկե, փղոսկրյա, փայտե նմանօրինակ գործերը եղել են առանց պատկերների։ Արքայական նվերը նկարագրվում է որպես «Փրկչի պատկերով փղոսկրե խաչ»։

Քրիստոսի խաչելությամբ պատկերն ունի 52 սմ բարձրություն, 34,5 սմ լայնություն, Քրիստոսի պատկերը՝ 305 մմ բարձրություն։ Քրիստոսը կերտված է ամբողջ հասակով, գլուխը դեպի ձախ, աչքերը՝ բաց։ Ոտքերից յուրաքանչյուրն առանձին գամված է խաչին։ Աջ ձեռքի մատները բացակայում են։ Գոտկատեղի կտորը ծածկում է ծնկները և կապված է իրանին։ Ոտքերը և մարմինն ուղղահայաց են։ Հետևի կողմում կա ազատ տարածք՝ որպես սուրբ մասունք օգտագործելու համար։

Հակառակ կողմում բույսերի, կենդանիների և մարդկանց միահյուսված պատկերներ են, որոնք կամ բարձրանում են դրախտ, կամ իջնում դժոխք։ Քրիստոսի պատկերի վերևում կա մակագրություն.
IHSNAZARENUSREXIUDEORU
որը թարգմանաբար նշանակում է. «Հիսուս Նազովրեցին, հրեաների թագավորը»։ Փղոսկրյա մակագրության վերևում պատկերված է՝ ինչպես է հարություն առած Քրիստոսը տանում իր խաչը։ Խաչի ներքևի մասում՝ խաչված պատկերից վար, Ադամի ֆիգուրն է, իսկ դրանից ներքև՝ մակագրություն.
FREDINANDUSREXSANCIAREGINA
ներկայացնում է Ֆերդինանտի և Սանչայի կատարած աշխատանքը։ Խաչի հակառակ կողմում բացի բույսերից՝ կենտրոնում տիրոջ գառն է, իսկ անկյունային չորս թևերում՝ Չորս ավետարանիչների խորհրդանիշերը։

## Գրականություն
* Gómez-Moreno, María Elena (1947). Mil Joyas del Arte Español. Barcelona: Instituto Gallach.
* Park, Marlene (1973). "The Crucifix of Fernando and Sancha and its Relationship to North French Manuscripts". Journal of the Warburg and Courtauld Institutes 36. pp.&nbsp;77–91.
* Sureda, Joan (1988). Historia Universal del Arte: Románico/Gótico. Barcelona: Editorial Planeta. ISBN 84-320-6684-2.
* Art of Medieval Spain, A.D. 500–1200. The Metropolitan Museum of Art, New York. 1993. ISBN 9780810964334 The Art of Medieval Spain, A.D. 500–1200 The Metropolitan Museum of Art, New York. 1993. ISBN 9780810964334.

## Ծանոթագրություններ

Կատեգորիա:Մադրիդի ազգային հնագիտական թանգարանի նմուշներ